EkBass/fiwiki-20250220-pages-articles huggingface dataset:
Bakary Doumbia

Bakary Doumbia (s. 2. toukokuuta 1956 Bamako) on malilainen maatalousinsinööri, joka toimii maan hallituksen ministerinä. Doumbia on valmistunut maatalousinsinööriksi Voronežin teknologisesta instituutista. Hän on työskennellyt maatalousinstituutin tutkijana sekä erilaisten kansalaisjärjestöjen ja kehitysprojektien kouluttajana ja ohjaajana. Doumbia on toiminut myös Malin kansalaisjärjestöfoorumin puheenjohtajana. Hänet nimitettiin Choguel Maïgan hallituksen yrittäjyys-, työllisyys- ja ammattikoulutusministeriksi kesäkuussa 2021. ==Lähteet== Luokka:Malilaiset poliitikot Luokka:Vuonna 1956 syntyneet Luokka:Elävät henkilöt
Live in Moscow

Live in Moscow tarkoittaa seuraavia asioita: * Live in Moscow, Uriah Heepin albumi * Live in Moscow, Stone Sourin albumi * Live in Moscow, Lindemannin albumi.
Modibo Koné

Modibo Koné (s. 17. syyskuuta 1958 Markala) on malilainen insinööri ja poliitikko, joka toimii maan hallituksen ympäristöministerinä. Kone valmistui insinööriksi Malin insinöörikorkeakoulusta vuonna 1983. Hän on suorittanut maataloushydrauliikan tutkinnon Ouagadougoussa ja yritysjohtamisen tutkinnon Dakarissa. Konén työura alkoi Office du Nigerin palveluksessa vuonna 1984. Hän on työskennellyt Länsi-Afrikan kehityspankissa sekä puuvillayhtiö CMDT:n toimitusjohtajana vuosina 2015–2016. Koné osallistui Malin presidentinvaaleihin Mali Kanu -liikkeen ehdokkaana vuonna 2018 saaden 2,29 % ensimmäisen kierroksen äänistä. Oppositioliike M5-RFP:hen kuulunut Koné nimitettiin Choguel Maïgan hallituksen ympäristö-, puhtaanapito- ja kestävän kehityksen ministeriksi kesäkuussa 2021. Koné on naimisissa ja viiden lapsen isä. Hän puhuu bambaraa, ranskaa ja englantia. ==Lähteet== Luokka:Malilaiset poliitikot Luokka:Ympäristöministerit Luokka:Vuonna 1958 syntyneet Luokka:Elävät henkilöt
Modibo Keïta (taloustieteilijä)

Modibo Keïta (s. 1955) on malilainen taloustieteilijä, joka toimii maan hallituksen ministerinä. Keïta on suorittanut taloustieteen tutkinnon Algerin kauppakorkeakoulussa sekä tilintarkastamisen ja johtamisen valvonnan maisterintutkinnon Malin soveltavan teknologian korkeakoulussa. Keïtan työura alkoi Malin kansallisessa taloushallinnossa vuonna 1980. Hän työskenteli Bamakon piirikunnan talousjohtajana vuosina 1992–1998 ja jalkapallon Afrikan- mestaruuskilpailujen järjestelykomitean pääsihteerinä vuosina 1998–2002. Keïta palasi kansalliseen taloushallintoon vuonna 2003 ja toimi ennen eläkkeelle jäämistään sen johtajana vuosina 2013–2017. Hänet nimitettiin Choguel Maïgan hallituksen maaseutukehitysministeriksi kesäkuussa 2021. ==Lähteet== Luokka:Malilaiset poliitikot Luokka:Malilaiset taloustieteilijät Luokka:Ministerit Luokka:Vuonna 1955 syntyneet Luokka:Elävät henkilöt
Myrtis Anthedonlainen

Myrtis (; 500–400-luku eaa.) oli antiikin kreikkalainen lyyrinen runoilijatar, joka oli kotoisin Boiotian Anthedonista. Myrtiksestä tiedetään antiikin lähteistä vain vähän. Hänet mainitaan runoilija Pindaroksen toiseksi opettajaksi Korinnan ohella. Hänen kerrotaan kilpailleen Pindarosta vastaan julkisessa runokilpailussa, mistä Korinna häntä torui, vaikka oli itsekin kilpaillut Pindarosta vastaan aiemmin. Myöhemmin Myrtikselle pystyttiin patsaita useisiin kaupunkeihin eri puolilla Kreikkaa, ja hänet luettiin yhdeksi yhdeksästä merkittävimmästä ”lyyrisestä muusasta” eli naispuolisesta runoilijasta.Anthologia Palatina 9.26; Suda, ; Tatianos: Puheita kreikkalaisille (Oratio ad Graecos) 52. == Lähteet == Luokka:Antiikin kreikkalaiset lyyriset runoilijat Luokka:500-luvulla eaa. syntyneet Luokka:400-luvulla eaa. kuolleet
Myrtis (ennallistus)

Myrtis () on nimi, joka on annettu 11-vuotiaalle antiikin ateenalaiselle tytölle, jonka jäänteet on löydetty, sekä tästä tehdylle ennallistukselle, joka on esillä Kansallisessa arkeologisessa museossa Ateenassa. Tytön oikeaa nimeä ei tiedetä. Myrtikseksi nimetyn tytön arvellaan kuolleen Ateenan kulkutaudin aikana peloponnesolaissodan alkuvaiheessa noin vuonna 430 eaa. Tytön hampaista on löydetty jonkin verran jäänteitä kulkutaudin aiheuttaneen Salmonella enterica -bakteerin geeneistä, ja näin hän todennäköisesti kuoli lavantautiin. Tyttö oli haudattu Kerameikokseen kulkutaudin uhrien joukkohautaan, joka löydettiin Ateenan metron rakennustöiden yhteydessä 1994–1995. Haudasta löydettiin yhteensä noin 150 luurankoa. Arkeologit valitsivat tytöstä tutkimuksessa käytetyn nimen, suomeksi ”Myrttimarja”, ajalle tyypillisistä naisennimistä. Löydettäessä tytön kallo oli erityisen hyvässä kunnossa, mikä mahdollisti kasvojen ennallistamisen kallosta tehdyn kopion ympärille. Kasvonpiirteiden ennallistus on tehty niin kutsutulla Manchester-menetelmällä. Ennallistuksen hiusten ja silmien väri on valittu ajalle tyypillisistä. Ennallistus on ensimmäinen tavallisesta antiikin kreikkalaisesta tehty. Aiemmin vastaavia on yritetty vain merkkihenkilöistä, kuten Filippos II. Ennallistus julkistettiin Akropolis-museossa vuonna 2010. Tämän jälkeen se on kiertänyt eri puolilla maailmaa osana YK:n tukemaa ohjelmaa. == Lähteet == == Aiheesta muualla == * Myrtis – Face to face with the past Luokka:Antiikin kreikkalaiset Luokka:Kansallinen arkeologinen museo (Ateena) Luokka:Kuolleet lapset
Sandra Stojiljkovic

Sandra Stojiljkovic (s. 1981 Malmö) on ruotsalainen näyttelijä. Hän valmistui Malmön teatterikorkeakoulusta vuonna 2008 ja on sen jälkeen näytellyt ennen kaikkea Malmön kaupunginteatterissa, mutta ollut jonkin verran mukana myös radio- ja tv-tuotannoissa. Vuonna 2021 hän esitti Dani-nimistä poliisia sarjassa Ohuella langalla. Hän on naimisissa ja asuu Åkarpissa Burlövin kunnassa. ==Lähteet== Luokka:Vuonna 1981 syntyneet Luokka:Ruotsalaiset näyttelijät Luokka:Elävät henkilöt
Thukydides (täsmennyssivu)

Thukydides (, ) voi viitata seuraaviin: * Thukydides (n. 460–400 eaa.), antiikin kreikkalainen ateenalainen historioitsija * Thukydides (400-luku eaa.), antiikin kreikkalainen ateenalainen poliitikko * 10137 Thucydides, päävyöhykkeen asteroidi
Adam Smelczyński

Adam Smelczyński (14. syyskuuta 1930 Częstochowa – 14. kesäkuuta 2021) oli puolalainen ampuja, olympiamitalisti ja Euroopan mestari. Smelczyński saavutti trapin olympiahopeaa Melbournessa 1956. Hän osallistui urallaan peräti kuusiin kesäolympialaisiin, Melbournen lisäksi Roomassa 1960, Tokiossa 1964, Méxicossa 1968, Münchenissä 1972 ja Montréalissa 1976. Méxicossa ja Montréalissa hän sijoittui kuudenneksi ja Roomassa seitsemänneksi. Vuonna 1967 Smelczyński voitti MM-pronssia, ja lisäksi hän voitti yhteensä seitsemän EM-mitalia, muun muassa yksilökilpailun Euroopan mestaruudet vuosina 1972 ja 1976. Vuonna 2016 Smelczyńskiltä joudutiin sairastumisen vuoksi amputoimaan molemmat jalat. Hän kuoli 90-vuotiaana 14. kesäkuuta 2021.https://olimpijski.pl/zmarl-adam- smelczynski/Olympedia == Lähteet == * === Viitteet === == Aiheesta muualla == * Luokka:Puolalaiset ampujat Luokka:Puolalaiset olympiamitalistit Luokka:Vuonna 1930 syntyneet Luokka:Vuonna 2021 kuolleet
Levynkansi

Levynkansi on äänilevyn suojuskotelo. Se on usein muodoltaan neliömäinen tasku, jossa on tekstiä ja kuvitusta. Musiikin suoratoistopalveluissa levynkansi esitetään pienoiskuvana. LP-levyn kansi on yleensä kooltaan noin 12 × 12 tuumaa ja singlelevyn 7 × 7 tuumaa. CD-levyn kansi on kooltaan 12 × 12 senttimetriä. Levynkansi suojaa levyä, ja se voi myös antaa kuluttajalle tietoa musiikista ja sen esittäjästä. Levynkannessa on usein levyn nimi ja esittäjän nimi. Joskus kannessa on luettelo levyllä olevista kappaleista tai jopa kappaleiden sanoitukset. Kuvituksena on joskus artistin kuva, mutta kannessa voi olla mitä tahansa, jonka halutaan kuvastavan levyllä olevaa musiikkia. Ennen 1930-lukua levynkannet olivat yksinkertaisia. Columbia Recordsilla työskennellyttä yhdysvaltalaista Alex Steinweissia on kutsuttu levynkansitaiteen isäksi, ja hänen vaikutuksestaan levynkansitaiteesta tuli merkittävä osa musiikkiteollisuutta. Usein kuluttaja näkee levynkannen ennen kuin kuulee levyllä olevaa musiikkia, joten levynkansi voi olla merkittävä osa tuotteen markkinointia. Levynkannen suunnittelee usein ammattimainen ryhmä art directoreita, graafisia suunnittelijoita ja valokuvaajia. Joskus artisti esittää suunnittelijoille idean, jonka nämä sitten toteuttavat. ==Lähteet== ==Aiheesta muualla== Luokka:Albumit Luokka:Graafinen suunnittelu Luokka:Pakkaus
Basket Zaragoza 2002

Basket Zaragoza 2002 S.A.D. on espanjalainen koripalloseura Zaragozasta. Se pelaa kotiottelunsa Pabellón Príncipe Felipessa. Seura on pelannut vuosikymmenen verran Espanjan pääsarjassa. Kaudella 2019–2020 Zaragoza sijoittui Mestarien liigassa pronssille.https://www.casademontzaragoza.es/el- club Seuralla on myös vuonna 2020 perustettu naisten joukkue. == Tunnettuja pelaajia == * Pablo Aguilar * Carlos Cabezas * Joan Sastre * Nicolás Brussino * Lucas Victoriano * Paolo Quinteros * Henk Norel * Sam Van Rossom * Jón Arnór Stefánsson * Tryggvi Hlinason * Robin Benzing * Dylan Ennis == Lähteet == * Seuran esittely acb.com === Viitteet === == Aiheesta muualla == * Seuran verkkosivut * Seura eurobasket.com-sivustolla Luokka:Zaragoza Luokka:Espanjalaiset koripalloseurat
Ruotsin puolustusvoimien komentaja

Ruotsin puolustusvoimien komentaja (ruotsiksi Sveriges överbefälhavare) on kenraalin arvoinen sotilas, joka johtaa Ruotsin puolustusvoimia. Nykyään tehtävässä toimii kenraali Michael Claesson, joka aloitti virassaan 1. lokakuuta 2024. Virkaan nimittävä taho on Ruotsin hallitus. Ensimmäinen puolustusvoimien komentaja oli Olof Thörnell, joka aloitti toimessaan 1939. Vuoteen 1975 asti Ruotsin kuningas oli vielä virallisesti korkeampi virka, mutta nykyisin kuninkaan sotilasarvot ovat lähinnä seremoniallisia. == Luettelo ylimmistä komentajista == Sija Komentaja Arvonimi Yksikkö Virkakausi Pääministeri 1 Olof Thörnell kenraali Maavoimat 8. joulukuuta 1939 31. maaliskuuta 1944 Per Albin Hansson 2 Helge Jung kenraali Maavoimat 1. huhtikuuta 1944 31. maaliskuuta 1951 Per Albin Hansson Tage Erlander 3 Nils Swedlund kenraali Maavoimat 1. huhtikuuta 1951 30. syyskuuta 1961 Tage Erlander 4 Torsten Rapp kenraali Ilmavoimat 1. lokakuuta 1961 30. syyskuuta 1970 Tage Erlander Olof Palme 5 Stig Synnergren kenraali Maavoimat 1. lokakuuta 1970 30. syyskuuta 1978 Olof Palme Thorbjörn Fälldin 6 Lennart Ljung kenraali Maavoimat 1. lokakuuta 1978 30. syyskuuta 1986 Thorbjörn Fälldin Ola Ullsten Olof Palme Ingvar Carlsson 7 Bengt Gustafsson kenraali Maavoimat 1. lokakuuta 1986 30. keskuuta 1994 Ingvar Carlsson Carl Bildt 8 Owe Wiktorin kenraali Ilmavoimat 1. heinäkuuta 1994 30. kesäkuuta 2000 Carl Bildt Ingvar Carlsson Göran Persson 9 Johan Hederstedt kenraali Maavoimat 1. heinäkuuta 2000 31. joulukuuta 2003 Göran Persson 10 Håkan Syrén kenraali Rannikkotykistö 1. tammikuuta 2004 24. maaliskuuta 2009 Göran Persson Fredrik Reinfeldt 11 Sverker Göranson kenraali Maavoimat 25. maaliskuuta 2009 30. syyskuuta 2015 Fredrik Reinfeldt Stefan Löfven 12 Micael Bydén kenraali Maavoimat 1. lokakuuta 2015 1. lokakuuta 2024 Stefan Löfven Magdalena Andersson Ulf Kristersson 13 Michael Claesson kenraali Maavoimat 1. lokakuuta 2024 virassa Ulf Kristersson == Lähteet == *
Puistolan kirjasto

Puistolan kirjasto on Pohjois-Helsingissä, Suurmetsän kaupunginosan Puistolan osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet- kirjastoverkkoa. Puistolan kirjasto on perustettu vuonna 1946. Kirjaston tilat sijaitsevat vuonna 1985 valmistuneessa Nurkkatien monitoimitalossa. Rakennuksen ovat suunnitelleet arkkitehdit Matti Nurmela ja Jyrki Tasa. Vuonna 2018 Helsingin kaupunki tarkasteli Puistolan, Heikinlaakson ja Tapulikaupungin palvelutilojen kokonaisuutta sekä korjaus- ja tilatarpeita 10-15 vuoden aikajänteellä. Kaupunki on esittänyt suunnitelman, jossa Puistolan rautatieaseman lähellä sijaitsevaan Suuntimonpuistoon rakennettaisiin syksyyn 2021 mennessä päiväkoti- ja koulutiloja muunneltavista siirrettävistä osista. Myöhemmin (2020-luvulla) Suuntimopuistoa muokattaisiin monitoimitilaksi, joka tarjoaisi Puistolan kirjastolle, Tapulikaupungin kirjastolle ja Tapulikaupungin nuorisotalolle uudemmat tilat. == Lähteet == Kirjasto Luokka:Helsingin kaupunginkirjasto
Ken Horton

Kenneth Wilcher ”Ken” Horton (s. 25. heinäkuuta 1989 Ossining, New York) on yhdysvaltalainen koripalloilija. Horton on pelannut urallaan kotimaansa lisäksi muun muassa Espanjassa, Saksassa, Suomessa ja kansainvälisissä seurajoukkuekilpailuissa. Hän voitti Mestarien liigan mestaruuden vuosina 2020 ja 2021, Intercontinental Cupin mestaruuden vuonna 2021 ja Suomen mestaruuden vuonna 2015. == Elämä ja ura == Horton kuului Central Connecticut Staten yliopistojoukkueeseen vuosina 2007–2012. Hänet valittiin vuonna 2011 konferenssinsa arvokkaimmaksi pelaajaksi.College Basketball at Sports- Reference.com Yliopiston jälkeen Horton lähti ammattilaisuralle. Syyskuussa 2014 Horton siirtyi suomalaiseen Joensuun Katajaan,https://www.basket.fi/basket/uutiset/kenneth-horton-korvaa-travis- wallacen- katajassa/https://www.katajabasket.fi/edustusjoukkue/uutiset/2014-15/uutiset694.php jossa pelasi myös EuroChallengea ja voitti kauden päätteeksi Suomen mestaruuden.Ken Horton – Suomen Koripalloliitto Kesällä 2020 Horton siirtyi espanjalaiseen CB Mirafloresiin.https://sportando.basketball/en/ken-horton- joins-san-pablo-burgos/ Mirafloresissa Horton voitti koronaviruspandemian vuoksi vasta syksyllä loppuun pelatun Mestarien liigan mestaruuden. Vuonna 2021 Horton voitti Mestarien liigan mestaruuden toisen kerran sekä Intercontinental Cupin mestaruudenhttps://www.sanpabloburgos.com/21508-2/ . == Lähteet == * Profiili katajabasket.fi * Profiili Suomen Koripalloliitto * Profiili Liga ACB * Profiili CCSU * Ken Horton College Stats College Basketball at Sports-Reference.com === Viitteet === == Aiheesta muualla == * Kenneth Horton Player Profile eurobasket.com Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Tuomo Kyhä

Tuomo Kyhä (s. 9. elokuuta 1976 Pori) on entinen suomalainen jääkiekkopuolustaja. Hän pelasi ennen pääsarjauraansa A-nuorten I-divisioonaa TuTossa sekä nuorten SM-liigaa Porin Ässissä, jossa hän voitti viimeisellä kaudellaan A-nuorten pronssia vuonna 1997. Kyhä pelasi junioreissa voitetun pronssin jälkeen yhden kauden jääkiekon I-divisioonaa Kokkolan Hermeksessä ennen siirtoaan vuonna 1998 Ässien edustusjoukkueeseen, jossa hän pelasi kolme kautta ja yhteensä 154 ottelua. Kyhä teki ensimmäisen ja samalla ainoan SM- liigamaalinsa 28. joulukuuta 1999 Turun Palloseuraa vastaan pelatussa vierasottelussa, jossa hän vastasi toisen erän ainoasta maalista ohittamalla TPS-maalivahti Fredrik Norrenan. Ottelu oli molemmille joukkueille ensimmäinen joulutauon jälkeen ja päättyi Ässien tappioon maalein 4–3. Kyhä teki Ässien kanssa vuoden jatkosopimuksen kauden 1999–2000 jälkeen. Uransa ainoan SM- liigamaalin lisäksi hän keräsi kauden aikana suurimman osan SM-liigauransa rangaistusminuuteista kerättyään niitä 50 ottelussa 109. Kolmannen Ässissä pelaamansa kauden 2000–2001 jälkeen Kyhä teki sopimuksen Ruotsin Allsvenskaniin kiirunalaiseen Kiruna Minersiin, jossa hän ei pelannut kuitenkaan lopulta otteluakaan. Kiirunan sijaan Kyhä pelasi viimeisellä kaudellaan 2001–2002 Italian Serie A:ta Sterzing/Vipitenossa sekä Britannian BISL:ää Bracknell Beesin joukkueessa, kunnes lopetti pelaajauransa. Pelaajauransa jälkeen Kyhä on toiminut SM-liigan Alumnien tähtien jakajana Ässien kotiotteluissa muun muassa kaudella 2018–2019 sekä edustanut Ässiä SM- liigan alumniottelussa Rauman Lukkoa vastaan joulukuussa 2016 ja HIFK:ta vastaan lokakuussa 2017. Pelaajauransa aikana Kyhää luonnehdittiin ”vahvaksi ja selkeäksi peruspakiksi, joka keskittyy oman pään peliin ja osaa myös kovat taklaukset”. ==Tilastot== 1997–1998 Hermes I-divisioona 39 14 12 26 36 7 3 0 3 6 1998–1999 Ässät SM-liiga 52 0 2 2 20 – – – – – 1999–2000 Ässät SM-liiga 50 1 4 5 109 – – – – – 2000–2001 Ässät SM-liiga 52 0 1 1 40 – – – – – 2001–2002 Sterzing/Vipiteno Serie A 16 1 3 4 12 – – – – – Bracknell Bees BISL 9 1 3 4 0 6 1 0 1 2 3 kautta yhteensä SM-liiga 154 1 7 8 169 – – – – – == Lähteet == * * === Viitteet === Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Rytmisoitin

Rytmisoitin on lyömäsoitinten ryhmään kuuluva soitin, jonka tarkoituksena on tuottaa tai tukea musiikin komppia. Rytmisoittimiin kuuluvat esimerkiksi marakassit, helistimet ja rytmimunat. Luokka:Soittimet
Berndt Theodor Munck

Berndt (Bernt) Theodor (Teodor) Munck (31. joulukuuta 1854 Nakkila – 18. lokakuuta 1933 Helsinki) oli suomalainen virka- ja valtiopäivämies.Geni: Berndt Theodor Munck af Fulkila Viitattu 17.6.2021. Munckin vanhemmat olivat Berndt Gustaf Munck ja Anna Stina Futka ja puoliso (Cissy) Cecilia Alexandra Malmström (k. 1916). Munck palveli virkamiehenä valtionrautateillä useissa eri tehtävissä, mutta myös Uudenmaan läänin lääninkansliassa sekä sittemmin leski- ja orpokassan palveluksessa aina vuoteen 1926 asti.Adelsvapen-wiki: Adliga ätten Munck af Fulkila nr 130, Tab 28 Viitattu 17.6.2021. Munck oli aatelissäädyssä edustaja valtiopäivillä 1900.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1854 syntyneet Luokka:Vuonna 1933 kuolleet
Attila Zoller

Attila Cornelius Zoller (13. kesäkuuta 1927 Visegrád, Unkari – 25. tammikuuta 1998 Townshend, Vermont, Yhdysvallat) oli unkarilaissyntyinen jazzkitaristi. Hän pakeni Unkarin neuvostomiehitystä Itävaltaan vuonna 1948. Zoller muutti Länsi-Saksaan 1950-luvulla ja edelleen Yhdysvaltoihin 1959. Free jazzin tyylilajikseen omaksunut Zoller tunnetaan myös Vermont Jazz Center -koulun perustajana. ==Ura== Attila Zollerin isä oli ammattimainen viulisti, joka opetti pojalleen klassista viulunsoittoa. Teini-ikäisenä Zoller kiinnostui kitaransoitosta; toisen maailmansodan jälkeen hän soitti Budapestin jazzklubeilla, kunnes hän 1948 pakeni neuvostomiehitystä vuorten yli Itävaltaan. Wienissä Zoller perusti jazzkokoonpanon harmonikansoittaja Vera Auerin kanssa. Muutettuaan Länsi-Saksaan 1950-luvulla Zoller musisoi pianisti Jutta Hippin ja saksofonisti Hans Kollerin kanssa. Zoller muutti 1959 Yhdysvaltoihin, missä hän kiinnostui freejazz-tyylistä Ornette Colemanin inspiroimana. Vuonna 1965 Zoller perusti freejazz-vaikutteisen kokoonpanon pianisti Don Friedmanin kanssa. Vuonna 1974 Zoller perusti Attila Zoller Jazz Clinics -oppilaitoksen, joka tuonnempana sai nimekseen Vermont Jazz Center. Zoller levytti kymmenittäin albumeja 1960-luvun puolesta välistä alkaen. Ensimmäiset single- ja EP-julkaisunsa hän oli levyttänyt 1950-luvulla. Zollerin viimeinen esiintyminen oli New Yorkin Zinc Barissa pianisti Tommy Flanaganin ja basisti George Mrazin kanssa 6. tammikuuta 1998. Zoller kuoli paksusuolen syöpään saman kuun lopulla. == Lähteet == == Aiheesta muualla == *Vermont Jazz Center: Attila Zoller, Founder *Framus-vintage.de: Attila Zoller Luokka:Unkarilaiset jazzmuusikot Luokka:Vuonna 1927 syntyneet Luokka:Vuonna 1998 kuolleet
Erik Lindorm

Gustaf Erik Lindorm, oik. Gustaf Erik JonssonEvald Palmlund, G Erik Lindorm, Svenskt biografiskt lexikon, viitattu 17.6.2021 (1889 Tukholma, Ruotsi – 1941 Tukholma, Ruotsi) oli ruotsalainen runoilija ja toimittaja. Lindorm oli pilalehti Naggenin toimittaja 1913–1922 ja Bonniers Veckotidningin toimittaja 1924–1930. Hänen runotuotannossaan on voimakas yhteiskunnallinen motiivi, ja siksi hänet on sijoitettu työläiskirjailijoihin. Keskustelua synnytti eroottissisältöinen runokokoelma På marsch (1934). Hän on kirjoittanut myös pakinoita ja näytelmiä. ==Suomennettuja runoja== ;LähdeErik Lindorm, Linkki maailman runouteen, runotietokanta, Lahden kaupunginkirjasto. Päivitetty 17.5.2021, viitattu 17.6.2021 * Runoja antologiassa Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 ** Arki-ilta (En vardagskväll), suom. Lauri Viljanen ** Iltapäivä (En eftermiddag), suom. Elina Vaara ** Isä ja poika (En fader med sin son), suom. Lauri Viljanen ** Laulu nuoruudessa (Sång i ungdomen), suom. Lauri Viljanen ** Onnen hetki (Det späda barnet: Lyckans minut), suom. Lauri Viljanen ; Runoja muissa antologioissa * Isä ja poika, suom. Uuno Kailas, teoksissa Uuno Kailas, Runot 1922–1931 SKS 2002 ISBN 951-746-314-6 ja Lausuntaohjelmistoa (1929), WSOY 1929 * Isä ja poika, nimetön suomentaja (Kailas tai Viljanen?) teoksessa Onnellinen päivä: runoja lapsista, koonnut Kasimir Kramsu, Helsinki: Gummerus 2013 ISBN 978-951-20-9153-9 * Konfirmantit (Konfirmander), suom. Aale Tynni, teoksessa Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1974 ISBN 951-0-06216-2, 2004 ISBN 951-0-29121-8 * Kuollut työläisvaimo: I (En död arbetarhustru), suom. Yrjö Jylhä?, teoksessa Yrjö Jylhä, Runon pursi: maailmankirjallisuuden kertovaa runoutta Porvoo–Helsinki: WSOY 1934 * Kuollut työläisvaimo: II, suom. Yrjö Jylhä, teoksessa Runon pursi ==Lähteet== ==Aiheesta muualla== Luokka:Ruotsalaiset runoilijat Luokka:Ruotsalaiset toimittajat Luokka:Vuonna 1889 syntyneet Luokka:Vuonna 1941 kuolleet
Taste of Love

Taste of Love on eteläkorealaisen tyttöyhtye Twicen kymmenes minialbumi, joka julkaistiin 11. kesäkuuta 2021. Albumi sisältää seitsemän kappaletta, mukaan lukien nimikkosinglen ”Alcohol-Free”. == Tausta == Huhtikuussa 2021 uutisoitiin, että Twice valmistelisi uutta albumia. Myös suunnitelmista kuvata musiikkivideo Jejulla kerrottiin. JYP Entertainment vahvisti tiedon, että Twice julkaisee uuden minialbuminsa kesäkuussa. Albumiin osallistuivat kaikki yhtyeen jäsenet, sillä Jeongyeon oli toipunut terveysongelmistaan. Nimikkosingle ”Alcohol-Free” julkaistiin ennakkoon jo 9. kesäkuuta. == Julkaisu == Nimikkosingle ”Alcohol-Free” julkaistiin kaksi päivää aikaisemmin kuin itse minialbumi. ”Alcohol-Free” on kesäkappale, joka yhdistää genrellisesti bossa novaa ja hip-hopia. Itse minialbumi julkaistiin 11. kesäkuuta. Yhtyeen jäsenet osallistuivat kappaleiden sanoittamiseen, ja viisi albumin kappaleista on jäsenten oma kirjoittamia. Yhtye vaikuttaa tuotantoon aiempaa enemmän osallistuen kappaleiden kirjoittamisen lisäksi musiikkivideoiden ja kuvausten tuotantoon. K-pop albumien tapaan CD- julkaisusta julkaistiin useita keräilykappaleita, joissa on joukko satunnaisia elementtejä. Albumeissa on muun muassa 76-sivuinen valokuvakirja ja valokuvakortteja. ==== Live-esitykset ==== Yhtye esitti kappaleen ”Alcohol- Free” The Ellen DeGeneres Showssa 9. kesäkuuta. == Vastaanotto == Julkaisupäiväänsä mennessä albumia oli ennakkotilattu yli . Taste of Love nousi 6. sijalle Billboard 200 -listalla myynnillä. Albumi nousi ensimmäiseksi Billboardin albumilistalla. Albumi nousi 20. sijalle Suomen virallisella listalla. Albumi on sertifioitu tupla-platinaa myyneeksi Gaon-listalla yli myynnillä. ”Alcohol-Free” -kappaleen musiikkivideo saavutti 100 miljoonaa katselua YouTubessa ollen yhtyeen 18. musiikkivideo, joka ylittää tuon määrän. == Kappaleet == == Lähteet == Luokka:Twicen albumit Luokka:Vuoden 2021 EP:t
S-5 (1936)

S-5 (aiemmin N-5) oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Leningradista Itämeren telakalta, missä köli laskettiin 28. joulukuuta 1935. Alus laskettiin vesille 16. lokakuuta 1936 nimellä N-4 ja otettiin palvelukseen 30. lokakuuta 1939. Alus nimettiin 20. lokakuuta 1937 S-5:ksi.Polmar & Noot 1991 s. 262 == Palvelus == Lokakuussa 1939 alus oli sijoitettuna Libauhun 1. sukellusveneprikaatin 16. divisioonaan, jonka muut alukset olivat S-4 ja S-6.Polmar & Noot 1991 s. 97 Saksan hyökätessä Neuvostoliittoon kesällä 1941 alus oli Riianlahdella Väinäjoen suussa Ust-Dvinskin laivastotukikohdassa, mistä se lähti 24. kesäkuuta kello 16 ensimmäiselle sotaretkelleen. Alus saapui kaksi vuorokautta myöhemmin toiminta-alueelleen Karlskronan ja Bornholmin väliin. Alus joutui 8. heinäkuuta ilmahyökkäykseen, jossa tuhoutui kaikuluotain, hyrräkompassi ja toinen sähkömoottori. Se joutui aloittamaan paluumatkan ja saapui Triigiin 10. heinäkuuta. Alus siirrettiin korjattavaksi Kronstadtiin, mistä se palasi Tallinnaan 3. elokuuta.Valkonen 2020 s. 46 Alus lähti yöllä 5.-6. elokuuta Tallinnasta toiselle sotaretkelleen Danziginlahden suulle, jonne se saapui 8. elokuuta. Alus aloitti 19. elokuuta paluumatkan. Seuraavana päivänä alus joutui ilmahyökkäykseen, jolloin pommien räjähdykset vaurioittivat painerunkoa. Alus saapui 24.-25. elokuuta Tallinnaan. Tallinnaa evakuoitaessa alus lähti 28. elokuuta kello 15.30 Naissaaren edustalta pääosastossa. Se upposi pian lähdön jälkeen kello 20.11 osuttuaan miinaan. Alukselta jäi eloon yhdeksän henkeä mukaan lukien veneen päällikkö, 1. sukellusveneprikaatin komentaja kommodori N. P. Jegipko ja Tallinnan laivastotukikohdan komentaja. Aluksen hylky löydettiin 2012 Kalbådagrundin eteläpuolelta. ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
S-6 (1938)

S-6 (aiemmin N-6) oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Leningradista Itämeren telakalta, missä köli laskettiin 28. marraskuuta 1935 nimellä N-6. Alus laskettiin vesille 31. maaliskuuta 1938 ja otettiin palvelukseen 30. lokakuuta 1939. Alus nimettiin 20. lokakuuta 1937 S-6:ksi.Polmar & Noot 1991 s. 262 == Palvelus == Lokakuussa 1939 alus oli sijoitettuna Libauhun 1. sukellusveneprikaatin 16. divisioonaan, jonka muut alukset olivat S-4 ja S-5.Polmar & Noot 1991 s. 97 Saksan hyökätessä Neuvostoliittoon kesällä 1941 alus oli Riianlahdella Väinäjoen suussa Ust-Dvinskin laivastotukikohdassa, mistä se lähti 23. kesäkuuta ensimmäiselle sotaretkelleen. Alus saapui 25. kesäkuuta toiminta-alueelleen Pommerinlahdelle, jossa se oli pääosin kaukana rannasta kohtaamatta vihollisen aluksia. Alus lähti 6.-7. heinäkuuta paluumatkalle ja saapui 9. heinäkuuta Kihelkonnan lahdelle, jossa alus joutui ilmahyökkäykseen. Aluksen miehistöstä sai surmansa kolme ja aluksen päällikkö ja kuusi muuta haavoittui. Matkalla Triigiin alus joutui uudelleen ilmahyökkäykseen kärsimättä kuitenkaan vaurioita. Alus saapui Triigiin 11.-12. heinäkuuta. Alus siirtyi Kronstadtiin Tallinnan kautta ja palasi Tallinnaan 2.-3. elokuutaValkonen 2020 s. 46-47 Alus lähti 5.-6. elokuuta Tallinnasta toiselle sotaretkelleen. Aluksen toiminta-alueeksi oli määrätty Karlskronan ja Bornholmin välinen merialue. Alus sukelsi Ristnan majakalla 6. elokuuta eikä siitä ole sen jälkeen havaintoja. Hylky löydettiin 2012 Öölannin kaakkoispuolelta, jossa oli sodan aikana saksalaisten rakentama Wartburg- miinoitus.Valkonen 2020 s. 47 ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
S-8 (1937)

S-8 (aiemmin N-8) oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Gorkista Krasnoje Sormovolta, missä köli laskettiin 14. joulukuuta 1936. Alus laskettiin vesille 5. huhtikuuta 1937 nimellä N-8 ja otettiin palvelukseen 30. kesäkuuta 1940. Alus nimettiin 20. lokakuuta 1937 S-8:ksi.Polmar & Noot 1991 s. 262 == Palvelus == Saksan hyökätessä Neuvostoliittoon kesäkuussa 1941 alus kuului Riianlahdella Väinäjoen suulla Ust-Dvinskin laivastotukikohtaan sijoitettuun sukellusveneosastoon. Alus lähti 25. kesäkuuta partiomatkalle Liepājan edustalle, mistä se palasi seuraavana päivänä satamaan havaittuaan tunnistamattoman sukellusveneen periskoopin. Alus lähti 27. kesäkuuta Ust- Dvinskistä Kuivastun ja Paldiskin kautta Kronstadtiin, jonne se saapui 5. heinäkuuta. Alus siirrettiin 10. - 11. heinäkuuta Kronstadtista Tallinnaan, mistä se lähti 15. heinäkuuta ensimmäiselle sotaretkelleen Irbensalmen läntiseen suuhun. Alus lähti 5. elokuuta paluumatkalle ja saapui Tallinnaan yöllä 6.-7. elokuuta.Valkonen 2020 s. 49 Toiselle sotaretkelleen alus lähti 10. lokakuuta Kronstadtista lounaiselle Itämerelle Bornholmin länsipuolelle. Alus sai 13. lokakuuta määräyksen hyökätä Hiidenmaan rannikolla olevaa Saksan laivaston alusta vastaan. Alukselta ei saatu kuitenkaan vastausta viestiin eikä ilmoitusta pituuspiirien ylityksestä lähestyttäessä tehtävä aluetta. Hylky löydettiin 1999 Öölannin eteläkärjen kaakkoispuolelta. Vene oli todennäköisesti ajanut Ruotsin laivaston laskemaan miinoitteeseen, joka oli laskettu Saksan laivaston Wartburg-miinoitteen länsipuolelle. ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
S-10 (1938)

S-10 (aiemmin N-10) oli Neuvostoliiton laivaston Stalinets-luokan sukellusvene toisessa maailmansodassa. == Valmistus == Alus tilattiin Gorkista Krasnoje Sormovolta, missä köli laskettiin 10. kesäkuuta 1937 nimellä N-10. Alus laskettiin vesille 20. huhtikuuta 1938 ja otettiin palvelukseen 25. joulukuuta 1940. Alus nimettiin 20. lokakuuta 1937 S-10:ksi.Polmar & Noot 1991 s. 262 == Palvelus == Saksan hyökätessä Neuvostoliittoon kesällä 1941 alus oli Ust- Dvinskissä päällikkönään komentajakapteeni B. K. Bakunin. Alus lähti 23. kesäkuuta ensimmäiselle sotaretkelleen Danziginlahden pohjoisosaan. Vene teki 28. kesäkuuta kello 4.00 tuloksettoman hyökkäyksen Saksan laivaston vartiovenettä vastaan, minkä jälkeen sukellusveneeltä saatiin hätäviesti kello 5. Tämän jälkeen ei aluksesta kuulunut mitään.Valkonen 2021 s. 50 ==Lähteet== * * * * ===Viitteet=== Luokka:Stalinets-luokan sukellusveneet Luokka:Neuvostoliittolaiset toisen maailmansodan sukellusveneet
Jakomäen kirjasto

Jakomäen kirjasto on Helsingin pohjoisosassa, Suurmetsän kaupunginosan Jakomäen osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet- kirjastoverkkoa. Jakomäen kirjasto on perustettu vuonna 1981. Kirjaston avajaisissa 29.3.1981 konsertoi rockyhtye Kauko Röyhkä & Narttu. Tapahtumassa olivat myös tavattavissa kirjailijat Arja Tiainen ja Arto Melleri. Tiloja on kunnostettu esimerkiksi vuosina 2007 ja 2014. == Lähteet == ==Aiheesta muualla== * * Luokka:Suurmetsä Luokka:Helsingin kaupunginkirjasto
Paratethys

Paratethys oli muinainen suuri vesialue Kaspianmeren ja Mustanmeren alueella ja kooltaan se vastasi nykyistä Välimerta. Sen muodostuminen alkoi liitukaudella kun Afrikan laatta työntyi Euroopan alle ja työnsi sen maamassaa ylöspäin. Sisämereksi Paratethys muodostui noin 43 miljoonaa vuotta sitten eoseenikaudella ja mannerliikunnon jatkuessa se erottautui järveksi 12 miljoonaa vuotta sitten mioseenikaudella jolloin vesistön alueelle syntyi oma erikoistunut fauna. Lopulta järvi kuivui ilmastonmuutoksen vuoksi. ==Lähteet== Luokka:Muinaiset meret
Christoph Baumgartner

Christoph Baumgartner (s. 1. elokuuta 1999 Horn) on itävaltalainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 180-senttimetrinen. Hän edustaa Saksan Bundesliigassa pelaavaa RB Leipzigia, johon hän siirtyi kesällä 2023 TSG 1899 Hoffenheimista. Baumgartner siirtyi kesällä 2017 kotimaansa St. Pölten -joukkueen junioreista saksalaisseura Hoffenheimiin. Hän pelasi Hoffenheimin edustusjoukkueessa kaksi ensimmäistä bundesliigaotteluaan toukokuussa 2019. Hän pelasi kauden 2022–2023 loppuun mennessä Hoffenheimissa 121 bundesliigaottelua ja teki niissä 27 maalia. Eurooppa-liigassa hän pelasi kahdeksan ottelua kaudella 2020–2021 ja teki niissä kolme maalia. Baumgartner siirtyi heinäkuussa 2023 RB Leipzigiin. Hän pelasi kaudella 2023–2024 Bundesliigassa 32 ottelua, joissa hän oli 11 kertaa avauskokoonpanossa, ja teki niissä viisi maalia. Mestarien liigassa hän tuli vaihdosta kentälle kuudessa ottelussa. Baumgartner pelasi monissa Itävallan nuorisomaajoukkueissa. Hän pelasi Itävallan A-maajoukkueessa ensimmäisen ottelunsa syyskuussa 2020 Kansojen liigan ottelussa Norjaa vastaan. Hän pelasi kesällä 2021 Euroopan-mestaruuskilpailuissa joukkueensa kaikki neljä ottelua avauskokoonpanossa ja teki yhden maalin. EM-kilpailuissa 2024 hän pelasi joukkueensa kaikki neljä ottelua, jotka viimeistä alkulohko- ottelua avauskokoonpanossa, ja teki yhden maalin. Hän on pelannut vuoden 2024 loppuun mennessä 48 A-maaottelua ja tehnyt niissä 18 maalia. Hän on pelannut avauskokoonpanossa 40 kertaa. Baumgartner teki ensimmäisen A-maaottelumaalinsa syyskuussa 2020 Kansojen liigan ottelussa Romaniaa vastaan. Seuraavat syntyivät lokakuussa 2020 ystävyysottelussa Kreikkaa vastaan, maaliskuussa 2021 MM-karsintaottelussa Färsaaria vastaan, kesäkuussa 2021 EM-kilpailujen alkulohkon ottelussa Ukrainaa vastaan, syyskuussa 2021 MM-karsintaottelussa Moldovaa vastaan, kolme päivää myöhemmin MM-karsintaottelussa Israelia vastaan, syyskuussa 2022 Kansojen liigan ottelussa Kroatiaa vastaan ja maaliskuussa 2023 EM-karsintaottelussa Azerbaidžania vastaan. Kesäkuussa 2023 hän teki Itävallan molemmat maalit sen voittaessa EM-karsintaottelussa Ruotsin 2–0. Baumgartner nosti maalimääränsä 15:een tekemällä maalin viidessä peräkkäisessä ystävyysottelussa: marraskussa 2023 Saksaa, maaliskuussa 2024 Slovakiaa ja Turkkia sekä kesäkuussa 2024 Serbiaa ja Sveitsiä vastaan. Myöhemmin kesäkuussa hän teki maalin EM-kilpailujen alkulohko-ottelussa Puolaa vastaan. Syksyllä 2024 pelatussa Kansojen liigassa hän teki maalin Kazakstania vastaan lokakuussa kotiottelussa ja marraskuussa vieraskentällä. == Lähteet == Luokka:Itävaltalaiset jalkapalloilijat Luokka:Vuonna 1999 syntyneet Luokka:Elävät henkilöt
Saša Kalajdžić

Saša Kalajdžić (s. 7. heinäkuuta 1997 Wien) on itävaltalainen jalkapalloilija, pelipaikaltaan hyökkääjä. Hän on pituudeltaan 200-senttimetrinen. Hän edustaa Englannin Valioliigassa pelaavaa Wolverhampton Wanderersia. Kalajdžić edusti Itävallan Bundesliigassa Admira Wackeria kausina 2017–2019. Hän siirtyi kesällä 2019 Saksan 2. Bundesliigassa pelanneeseen Stuttgartiin, joka vuonna 2020 nousi pääsarjaan. Kalajdžić pelasi kaudella 2020–2021 Bundesliigassa 33 ottelua ja teki niissä 16 maalia, millä hän oli liigan maalintekijätilastossa kuudennella sijalla. Seuraavalla kaudella hän oli monta kuukautta poissa kentiltä olkapäävamman vuoksi ja pelasi kaikkiaan 15 bundesliigaottelua, joissa hän teki kuusi maalia. Kauden 2022–2023 alussa hän pelasi kolme bundesliigaottelua mutta siirtyi elokuun lopulla englantilaisseura Wolverhampton Wanderersiin. Hän loukkaantui ensimmäisessä valioliigaottelussaan, ja ristisiteen repeämä piti hänet sivussa peleistä koko loppukauden ajan. Syyskaudella 2023 hän pelasi 11 valioliigaottelussa kaikkiaan 159 minuuttia ja teki kaksi maalia. Kevätkauden 2024 hän oli lainalla Bundesliigan Eintracht Frankfurtissa, jossa ehti pelata viisi Saksan pääsarjaottelua ja yhden pelin Konferenssiliigassa ennen kuin loukkasi jälleen ristisiteensä. Hän oli vamman johdosta sivussa edelleen marraskuussa 2024. Kalajdžić pelasi Itävallan alle 21-vuotiaiden maajoukkueessa kuusi ottelua, joista kaksi ikäluokan EM-kilpailuissa 2019. Hän pelasi Itävallan A-maajoukkueessa ensimmäisen ottelunsa lokakuussa 2020 Kansojen liigan ottelussa Romaniaa vastaan. Marraskuun 2024 puoliväliin mennessä hän on pelannut 19 A-maaottelua ja tehnyt niissä neljä maalia: MM-karsinnoissa kaksi maaliskuussa 2021 Skotlantia vastaan ja yhden kolme päivää myöhemmin Färsaaria vastaan sekä yhden kesäkuussa 2021 EM-kilpailujen neljännesvälieräottelussa Italiaa vastaan. Kalajdžić pelasi EM-kilpailuissa joukkueensa ensimmäisen ottelun avauskokoonpanossa ja tuli vaihdosta kentälle kolmessa muussa ottelussa. == Lähteet == Luokka:Itävaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Daniel Bachmann

Daniel Bachmann (s. 9. heinäkuuta 1994 Wiener Neustadt) on itävaltalainen jalkapalloilija, pelipaikaltaan maalivahti. Hän on pituudeltaan 191-senttimetrinen. Hän edustaa Englannin mestaruussarjassa pelaavaa Watfordia. Hän on koko aikuisikänsä pelannut Englannissa ja Skotlannissa. Hän nousi Itävallan maajoukkueeseen vuonna 2021. Bachmann siirtyi vuonna 2011 kotimaastaan englantilaisen Stoke Cityn junioreihin. Hän pelasi lainalla Wrexhamissa, skotlantilaisessa Ross Countyssa ja Buryssa. Kesällä 2017 hän siirtyi Watfordiin, josta hän pelasi kauden 2018–2019 lainalla skotlantilaisseura Kilmarnockissa. Hän on kauden 2020–2021 loppuun mennessä pelannut Skotlannin Valioliigassa 26 ottelua ja Englannin mestaruussarjassa 23 ottelua. Bachmann pelasi useissa Itävallan nuorisomaajoukkueissa. Hän pelasi Itävallan A-maajoukkueessa ensimmäiset ottelunsa kesäkuussa 2021, ensin ystävyysottelut Englantia ja Slovakiaa vastaan ja sitten EM-kilpailuissa joukkueen ykkösmaalivahtina. == Lähteet == Luokka:Itävaltalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
Mon-Sala

__EISISLUETT__ Mon-Sala (oikealta nimeltään Nora Horn) on suomalainen rap- artisti. Soolouransa lisäksi hän on esiintynyt D.R.E.A.M.G.I.R.L.S-kollektiivissa ja keikkaillut Adikian tuplaajana. Ensimmäiset kappaleensa hän julkaisi vuonna 2015 Soundcloudissa. Hän julkaisi ensimmäisen EP:nsä DNF vuonna 2020, ja sen tuottajina toimivat hänen siskonsa Elo (Vera Horn) sekä Gabriel Boicel. Mon-Sala tuottaa yhdessä Adikian kanssa feminististä Matriarkaatti-podcastia. == Diskografia == === EP:t === * DNF (2020) * Näkemiin (2021) === Singlet === * "Boys Don't Cry" (2019) * "Kauniita kuvii" (2019) * "Myöhässä" (2020) * "9.5" (2021) feat SOFA * "Hattaraa pt2" (2021) * "Anticlimax" (2022) * "Märkää" (2023) * "Palkintoi" (2023) == Lähteet == Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Seleenitetrafluoridi

Seleenitetrafluoridi (SeF4) on seleenin ja fluorin muodostama epäorgaaninen molekyyliyhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa seleenitetrafluoridi on väritöntä nestettä. Yhdisteen rakenne muistuttaa rikkitetrafluoridin rakennetta. Aine hydrolysoituu veden vaikutuksesta, mutta liukenee esimerkiksi etanoliin. Seleenitetrafluoridi voi reagoida sekä Lewis- happona että -emäksenä ja reagoi hitaasti jopa lasin kanssa. Aine on hapetin.J. E. Hoffmann & M. G. King: Selenium and Selenium Compounds, Kirk- Othmer Encyclopedia of Chemical Technology, John Wiley & Sons, New York, 2010. Seleenitetrafluoridia voidaan valmistaa suoraan seleenistä ja fluorista tai seleenidioksidin ja rikkitetrafluoridin reaktiolla. :Se + 2 F2 → SeF4 :SF4 \+ SeO2 → SeF4 \+ SO2 Seleenitetrafluoridia voidaan käyttää fluoraavana reagenssina. Se fluoraa muun muassa alkoholit ja karbonyyliyhdisteistä muodostuu difluoridi. Usein tähän käytetään seleenitetrafluoridin ja pyridiinin kompleksia. ==Lähteet== Luokka:Fluoridit Luokka:Seleeniyhdisteet
Henkilöstöpalveluyritys

Henkilöstöpalveluyrityksistä käytetään myös nimitystä vuokrayritys tai vuokratyöyritys. Henkilöstöpalveluyritys voi kuitenkin tarjota lisäksi tai täysin muita palveluita kuten rekrytointia, ulkoistamista ja alihankintaa, koulutusta, henkilö- ja soveltuvuusarviointeja, suorahakua (headhunting), uudelleensijoittumisvalmennusta (outplacement), työllisyyspalveluita, ammatillista kuntoutusta tai työkykypalveluita., Henkilöstöpalveluyritysten liitto HPL Tilastokeskus luokittelee henkilöstöpalvelualan yritykset koodilla TOL 78 Työllistämistoiminta. , Tilastokeskus px-koodisto toimiala Suomessa toimi 1585 vuokratyöyritystä vuonna 2019 Tilastokeskus, toimialakoodi TOL78, työllistämistoiminta. ==Lähteet== * == Aiheesta muualla == * Lista henkilöstöpalveluyritysten liiton jäsenyrityksistä * Vertailusivusto Suomessa toimivista henkilöstöpalvelualanyrityksistä Luokka:Työ
Joe Bidenin terveys

Joe Bidenin terveys on herättänyt laajasti keskustelua ympäri maailman ennen ja jälkeen hänen tultua valituksi Yhdysvaltain presidentiksi ja uudelleen erityisesti marraskuun 2024 vaalien kampanjansa aikana. Astuessaan presidentin virkaan 78-vuotiaana hänestä tuli vanhin Yhdysvaltain presidentin viran vastaanottanut ihminen. == Keskustelu vaalien 2021 alla == Elokuussa CBS uutiskanavan reportteri tiedusteli Bidenilta, onko tämä tehnyt dementian diagnosoinnissa käytetyn kognitiivisen testin. Biden kyseenalaisti testin tarpeellisuuden ja vertasi sitä huumetestiin. Myöhemmin joulukuussa Bidenin kampanja julkaisi lääkärin terveysarvion, joka kuvasi hänen olevan terve ja ponteva. Joe Bidenin kampanja ei pitänyt Yhdysvaltain presidentinvaaleille tyypillisiä kampanjatilaisuuksia, koska Biden kuuluu ikänsä puolesta koronaviruksen riskiryhmään. == Keskustelu vaalien 2024 alla == Heinäkuussa 2024 kaksi kongressiedustajaa, Texasin Lloyd Doggett ja Raúl Grijalva, vaativat Bidenia vetäytymään presidenttikisasta.https://www.hs.fi/maailma/art-2000010537982.html?utm_medium=promobox&utm;_campaign=hs_tf&utm;_source=is.fi&utm;_content=promoboxhttps://www.is.fi/ulkomaat/art-2000010541889.html Tämän jälkeen Biden sekoili radiohaastattelussa sanoen olevansa ylpeä oltuaan ensimmäinen varapresidentti, ensimmäinen mustaihoinen nainen.https://www.iltalehti.fi/ulkomaat/a/1f02738d-ae7f-49ac-b832-ac630aeb66e1?_gl=1*8d8lul*_ga*MjExNDE4NjE0MS4xNjk2MzQ0MTMy*_ga_3L539PMN3X*MTcyMDE4NjA5Ni4yNjMuMS4xNzIwMTg2MjA4LjAuMC4w == Luopuminen presidenttiehdokkuudesta == 21\. heinäkuuta 2024 Biden ilmoitti, ettei hän tavoittele jatkokautta. Hän kertoi "uskovansa, että on puolueeni ja maamme etu, että minä astun sivuun". Bidenin sekava suoritus vaaliväittelyssä republikaanien ehdokasta Donald Trumpia vastaan oli nostattanut demokraattien keskuudessa paniikin presidentin voittomahdollisuuksista. == Presidenttinä == Maaliskuussa 2021 Biden kaatui portaissa noustessaan lentokoneeseen, mikä herätti uudestaan keskustelua presidentin terveydestä. Valkoinen talo lupasi julkaista Bidenin terveystiedot, mutta ei ilmoittanut julkaisun ajankohtaa. Bidenin epävarma esiintyminen G7-kokouksessa kesäkuussa 2021 nosti uudelleen pinnalle keskustelun hänen terveydentilastaan. Päivittäisiin Bidenin tehtäviin hänen terveyentilansa on vaikuttanut siten, että tapaamiset ja edustustehtävät on jo pitkään ajoitettu kello 10 ja 16 välille, koska iltaa myöten Biden väsyy ja hänen puheensa muuttuvat sekavammaksi.https://www.iltalehti.fi/ulkomaat/a/4e0faa10-1d69-4bee-a4f1-50c5b67eca96 == Terveystarkastus == Bidenille tehtiin ensimmäinen terveystarkastus marraskuussa 2021. Tutkimuksen tehnyt lääkäri totesi tämän olevan kyvykäs tehtäväänsä. Presidentillä todettiin kuitenkin palleatyrä sekä lieviä ääreishermoston toimintahäiriöitä. Lääkärintarkastuksessa ei kuitenkaan tehty kognitiivisia testejä. == Katso myös == * Donald Trumpin terveys == Lähteet == Biden, Joe Terveys Luokka:Painotuksen korjausta kaipaavat sivut
Fanni Noroila

Fanni Noroila (s. 1992 Hyvinkää) on suomalainen muusikko ja näyttelijä. Hän on valmistunut teatteritieteen maisteriksi. == Muusikkona == DJ:nä hän toimii nimellä FanFan. Yhdessä Sonja Kuittisen kanssa he muodostavat feministiseksi määrittelemänsä rap-duon SOFA. == Näyttelijänä == Fanni Noroila on näytellyt muun muassa Elisa Viihteen alkuperäissarjassa Kalifornian kommando. Vuonna 2022 Noroila esitti Ylen kuunnelmasarjassa Mä haluun olla Nylon Jonna Geageaa. == Yksityiselämä == Noroilalla on isänsä puolelta romanijuuria, mutta hänen perheensä ei ole elänyt romaniyhteisössä. == Lähteet == == Aiheesta muualla == * Luokka:Suomalaiset näyttelijät Luokka:Suomalaiset laulajat Luokka:Vuonna 1992 syntyneet Luokka:Elävät henkilöt Luokka:Suomen romanit
Velostat

Velostat tai Linqstat on sähköä johtava pakkausmateriaali, jota käytetään myös paineen ja kosketuksen mittaamiseen. Se on hiilellä kyllästettyä polyetyleenimuovia. Muovissa oleva hiili tekee materiaalista sähköä johtavan. Teollisuudessa materiaalia käytetään antistaattisiin pakkauksiin suojaamaan elektroniikkakomponentteja sekä fyysiseseltä vahingolta että staattisen sähkön vahingoilta. Se on myös suosittu materiaali elektroniikkaharrastajien parissa. == Kosketussensoreissa == Velostat on halpa ja ohut pakkausmateriaali, jolla on piezoresistanssi-ominaisuuksia. Tämä tekee siitä hyvän materiaalin paineen havaitsemiseen. Kun Velostatiin kohdistuu painetta, vähenee materiaalin resistanssi, eli sähkö johtaa sen läpi paremmin. Materiaalista voidaan tehdä painetta tai vääntymistä mittaavia antureita, koska materiaalin puristaminen muuttaa sen resistanssia. Materiaali soveltuu hyvin robotiikkaan, koneiden käyttöliittymiin ja älyvaatteisiin. Siitä voidaan tehdä esimerkiksi älyvaatteisiin painamista havaitsevia nappeja. Velostatia on käytetty soft robotics -elektroniikan parissa. Velostat on kemiallisesti vakaata ja mekaanisesti kestävää, jonka vuoksi se soveltuu hyvin tarkoitukseen. Se toimii erityisesti mekatroniikan vääntöä mittaavissa antureissa. Velostatin ominaisuudet tekevät siitä myös biolääketieteeseen soveltuvan. Sen soveltuvuutta on tutkittu muun muassa tekonivelten mittaamiseen. == Pakkausmateriaalina == Velostat tarjoaa keskivahvan suojauksen sähköpurkauksia vastaan. Se estää staattista sähköä varautumasta pakkaukseen ja sen sisällä olevaan tuotteeseen. Materiaalin sähkönjohtokyky ei heikkene materiaalin vanhetessa tai kosteudesta. Se suojaa sisältöä hyvin kemikaaleilta. Materiaalia tuotetaan eri paksuisena sekä rullan muodossa että putkina. Se soveltuu käyttötarkoituksiin, jossa tuotetta on suojattava staattiselta sähköltä halvalla. == Materiaalin ominaisuudet == Linqstatia valmistetaan 0,075 mm ja 0,1 mm paksuisena. Velostatin sähkönjohtavuus materiaalin pinnalla yleensä 100 000 Ω/neliö. Resistanssi voi kuitenkin vaihdella 50 KΩ ja 200KΩ välillä. Materiaali kestää metanolia, etanolia, isopropanolia ja mietoja happoja. Se suojaa jonkin aikaa asetonia ja mietoja emäksiä vastaan. Materiaali ei kestä hiilivetyjä, kuten bensiiniä. == Lähteet == == Aiheesta muualla == * Ohjeet velostat-anturin tekemiseen Luokka:Pakkaus
Neena Gupta

Neena Gupta (s. 4. kesäkuuta 1959 New Delhi, Intia) on intialainen näyttelijä ja televisio-ohjaaja. Hän tunnetaan työstään sekä taide-elokuvissa että kaupallisissa elokuvissa. Hän voitti National Film Awards -palkinnon parhaasta naissivuosasta nuoren lesken roolistaan Woh Chokrissa (1994). Vuonna 2018 hänen uransa koki elpymisen hänen näyteltyään keski-ikäistä raskaana olevaa naista draamakomediassa Badhaai Ho, josta hän voitti parhaan naisnäyttelijän Filmfare Awards -kriitikkopalkinnon ja sai parhaan naispääosan Filmfare Awards -ehdokkuuden. == Yksityiselämä == Guptalla oli suhde entiseen Länsi-Intian kriketinpelaajaan Vivian Richardsiin 1980-luvulla. Yhdessä heillä on tytär nimeltä Masaba Gupta. Koska Richards oli jo naimisissa, Gupta päätti kasvattaa Masaban itsenäisesti yksinhuoltajaäitinä. Silloin hän päätti muuttaa New Delhistä Mumbaihin. Vuonna 2008 Gupta meni naimisiin Delhissä asuvan tilintarkastajan Vivek Mehran kanssa yksityisessä seremoniassa Yhdysvalloissa. == Filmografia == Vuosi Elokuva Rooli Muuta 1982 Saath Saath Neena Aadat Se Majboor Gandhi Abha Yeh Nazdeekiyan Neena Jaipur Junction Aadharshila 1983 Jaane Bhi Do Yaaron Priya Mandi Vasanti 1984 Utsav Madanika Laila Salma 1985 Agnidaah Sunita Trikaal Milagrenia 1987 Taniya Susman Mandira 1988 Rihaee Sukhi Harhautus Gopalin vaimo 1989 Batwara 1990 Kaarnama Vyjayanti Swarg Naina Drishti Revati 1991 Vasthuhara Damayanthi Malajalaminkielinen elokuva Aadhi Mimansa 1992 Aham Mother Nobble Malajalaminkielinen elokuva Zulm Ki Hukumat Yeshwantin vaimo Balwaan Ratna Suraj Ka Satvan Ghoda Satti Yalgaar Kaushalya Kumar Angaar Majidin vaimo Kal Ki Awaz Rouva Fahmida Nooruddin Ahmed 1993 Khalnayak Champa Didi Veerta Uma Phir Teri Kahani Yaad Aayee Katulaulaja Bhagavad Gita Drupadi Aankhen Pääministerin vaimo 1994 Woh Chokri Geeta Devi Jazbaat Maya Eena Meena Deeka Sone Ki Sita Anth Rouva Vikas Saxena In Custody Sarla Sharma 1995 Nazar Dushmani: A Violent Love Story 1997 Uff! Yeh Mohabbat Billo Jeeo Shaan Se 1999 Cotton Mary Blossom 2002 Raat Ke Saudagar 2004 Meri Biwi Ka Jawaab Nahin Savitri 2005 Nazar Jogan 2009 Teree Sang Paaki M. Puri The White Elephant 2010 Veer Mangla Hello Zindagi Na Ghar Ke Na Ghaat Ke Rouva S. Tripathi Chhevan Dariya Gurjeet Kaur 2012 Mere Dost Picture Abhi Baaki Hai Mymmyji 2013 Issaq Amma 2015 Alone Sanjanan äiti The Threshold Rinku 2018 Veere Di Wedding Rouva Sharma Mulk Tabassum Badhaai Ho Priyamvada Kaushik 2019 Music Teacher Madhavi The Last Color Noor 2020 Panga Jayan äiti Shubh Mangal Zyada Saavdhan Sunaina Tripathi 2021 Sardar Ka Grandson Sardar Kaur 83 Raj Kumari Nikhanj Dial 100 Gwalior == Lähteet == == Aiheesta muualla == * * Luokka:Intialaiset näyttelijät Luokka:Televisio-ohjaajat Luokka:Vuonna 1959 syntyneet Luokka:Elävät henkilöt